Document ID: 31978R0850

Padomes Regula (EEK) Nr. 850/78
(1978. gada 24. aprīlis)
par vienošanos vēstuļu apmaiņas veidā, ar ko groza Eiropas Ekonomikas kopienas un Šveices Konfederācijas nolīguma 1. protokola A pielikumu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas ieteikumu,
tā kā vēstuļu apmaiņas veidā būtu jānoslēdz vienošanās, ar ko groza Eiropas Ekonomikas kopienas un Šveices Konfederācijas nolīguma [1] 1. protokola A pielikumu,
IR PIEŅĒMUSI ŠO REGULU.
1. pants
Ar šo Kopienas vārdā ir apstiprināta vēstuļu apmaiņas veidā noslēgtā vienošanās, ar ko groza Eiropas Ekonomikas kopienas un Šveices Konfederācijas nolīguma 1. protokola A pielikumu.
Vienošanās teksts ir pievienots šai regulai.
2. pants
Ar šo Padomes priekšsēdētājs ir pilnvarots izraudzīties pilnvaroto personu vienošanās parakstīšanai, lai tā kļūtu saistoša Kopienai.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1978. gada 24. aprīlī

Labels: 18
3
15
5